[image: image1.jpg]


ROMÂNIA

JUDEŢUL TIMIŞ
MUNICIPIUL TIMIŞOARA
PRIMĂRIA
DIRECŢIA CLĂDIRI, TERENURI ȘI
DOTĂRI DIVERSE II VEST

BIROUL LOCUINȚE
Nr. SC2020-4639/24.02.2020
_________________________________________________________________________________                                                               
RAPORT DE SPECIALITATE

privind prelungirea contractelor de închiriere pentru garajele aflate în proprietatea 
Statului Român sau a  Municipiului Timişoara

În evidența mijloacelor fixe ale municipiului Timișoara precum și în evidența Biroului Locuințe se regăsesc garaje care au fost preluate în proprietatea Statului Român de la persoane fizice sau juridice, prin naţionalizare sau la plecarea acestora din ţară, fiind situate la parterul sau subsolul blocurilor de locuinţe sau în curţi comune a unor imobile care au fost naţionalizate.
Potrivit art. 555 din Codul Civil ”Proprietatea privată este dreptul titularului de a poseda, folosi și dispune de un bun în mod exclusiv, absolut și perpetuu, în limitele stabilite de lege.”

Având în vedere faptul că prin O.U.G. nr.43/26.06.2014 privind durata unor contracte de închiriere pentru suprafeţe locative cu destinaţia de locuinţe “durata contractelor de închiriere privind suprafeţele locative cu destinaţia de locuinţe din proprietatea statului sau a unităţilor administrativ-teritoriale, reglementată de Ordonanţa de urgenţă a Guvernului nr. 44/2009 privind durata unor contracte de închiriere pentru suprafeţe locative cu destinaţia de locuinţe, aprobată prin Legea nr. 309/2009, pentru care a operat tacita relocaţiune, în condiţiile prevăzute la art. 1.810 din Legea nr. 287/2009 privind Codul civil, republicată, cu modificările ulterioare, este de 5 ani de la data intrării în vigoare a prezentei ordonanţe de urgenţă”, prin H.C.L.M.T. nr.559/27.11.2014 - privind prelungirea contractelor de închiriere pentru garajele aflate în proprietatea Statului Român sau a Municipiului Timişoara s-a aprobat prelungirea contratelor de închiriere pentru aceste garajele, până la data de 27.06.2019
Potrivit art.1.809 alin.1 din Codul Civil ”contractul de locaţiune încetează de drept la expirarea termenului convenit de părţi sau, după caz, prevăzut de lege, fără a fi necesară o înştiinţare prealabilă.
Potrivit art.1.810 din Codul Civil,  ”dacă, după împlinirea termenului, locatarul continuă să deţină bunul şi să îşi îndeplinească obligaţiile fără vreo împotrivire din partea locatorului, se consideră încheiată o nouă locaţiune, în condiţiile celei vechi, inclusiv în privinţa garanţiilor”
Deoarece de la data expirării contractelor, respectiv 27.06.2019 și până în prezent Guvernul României nu a emis nici un act normativ cu privire la durata contractelor de închiriere pentru care a operat tacita relocațiune, prin H.C.L.M.T nr.608/10.12.2019 s-a aprobat ca durata contractelor de închireire privind suprafețele locative cu destinația de locuințe din proprietatea statului sau a municipiului Timișoara, cu excepția celor construite de către ANL, destinate închirierii, pentru care a operat tecita relocațiune, să fie de 5 ani de la data  intrării în vigoare a hotărârii.

Ca urmare a celor arătate mai sus propunem emiterea unei hotărâri de Consiliu Local prin care să se prelungească durata contractelor de închiriere privind garajele din proprietatea Statului Român sau a Municipiului Timişoara, care au fost preluate în proprietatea Statului Român de la persoane fizice sau juridice, prin naţionalizare sau la plecarea acestora din ţară, fiind situate la parterul sau subsolul blocurilor de locuinţe sau în curţi comune, expirate la data de 27.06.2019, pentru care a operat tacita relocațiune, pe o durată de 5 ani. Pot beneficia de prelungirea contractelor chiriașii care nu au datorii la bugetul local.

Prezenta propunere este motivată de faptul că până în prezent Guvernul României nu a emis nici un act normativ cu privire la durata contractelor de închiriere pentru garaje, iar prin H.C.L.M.T. nr.608/2019 s-a stabilit durata contractelor de închiriere doar pentru suprafețele locative cu destinația de locuințe.
Având în vedere cele prezentate precum și prevederile legale, apreciem că proiectul de hotărâre ”privind prelungirea contractelor de închiriere pentru garajele aflate în proprietatea Statului Român sau a Municipiului Timişoara”, îndeplinește condițiile pentru a fi supus dezbaterii și aprobării plenului consiliului local.
                 DIRECTOR,





              ȘEF BIROU,

    Mihai Boncea






  Simona Bălan

[image: image2.emf]
       Cod FO 53- 01 ver.2

